Diari Oficial de la Generalitat Valenciana


Sumari del DOGV 4113, del 24-10-2001 (2001/9950)

Notificació al senyor Jesús Esteve García de la resolució del recurs d'alçada número 46/1T/1189/1996/250.
---------------------------------------------------------------------------------------------------------

### Dades del document

Número de DOGV
:   4113

Data del DOGV
:   24-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9950


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Jesús Esteve García de la resolució del recurs d'alçada número 46/1T/1189/1996/250. [2001/S9950]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Jesús Esteve García c/ comte de Lumiares, 6-7 (46054 València) la resolució del recurs d'alçada amb el número de referència interna R-248/2000.
  
Resolució
  
Examinat el recurs d'alçada formulat pel senyor Jesús Esteve García contra la resolució del Servei Territorial d'Arquitectura i Habitatge de València, en l'expedient, per sol·licitud de visat i d'ajudes econòmiques directes per a l'adquisició d'un habitatge a preu taxat, núm. 46/1T/1189/1996/250.
  
Antecedents de fet
  
Primer. El senyor Jesús Esteve García i la senyora María Carmen Sanjuan Pérez, adquirents d'un habitatge lliure usat, situat a València c/ comte de Lumiares núm. 6, porta 7, van presentar, en el Servei Territorial d'Arquitectura i Habitatge de València, la sol·licitud de visat i d'ajudes econòmiques directes el dia 25 d'abril de 1996.
  
Segon. A la vista de la documentació aportada i en virtut del que estableix l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports, per la qual es van adoptar mesures en relació amb el tancament del Pla d'Habitatge 92-95, el Servei Territorial va dictar resolució per la qual s'acordava no donar tràmit a la sol·licitud d'ajudes econòmiques interessades, en haver formulat aquesta amb posterioritat al 15 d'octubre de 1995.
  
Tercer. Amb data 26 de juny de 2000, el senyor Jesús Esteve García, presenta en el Registre d'Entrada del Servei Territorial d'Arquitectura i Habitatge de València (Edifici PROP), un escrit del següent tenor literal: «Havent rebut el dia 26 de juny de 2000 la carta denegatòria de l'ajuda per a VPT, que hauria d'haver rebut el 3 de setembre de 1996. Presente recurs per a sol·licitar de nou l'ajuda com se m'indica en el Servei Territorial d'A. i Habit.»
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.
  
Tercer. Segons el que estableix l'article 110 de l'esmentada Llei 30/1992, de 26 de novembre de RJAP i PAC: «La interposició del recurs haurà d'expressar: ... b) l'acte que es recorre i la raó de la impugnació..»
  
Quart. L'article 71 de la repetida Llei 30/1992 disposa que: «Si la sol·licitud d'iniciació no reuneix els requisits que assenyala l'article anterior i els exigits si és procedent, per la legislació específica, es requerirà a l'interessat perquè en el termini de deu dies esmene la falta o acompanye els documents preceptius, amb indicació que, si així no ho fera, se'l tindrà per desistit de la petició, i s'arxivarà sense més tràmit».
  
Cinqué. Pel que fa al termini per a recórrer, si bé s'observa que entre la resolució i el recurs han transcorregut diversos anys, en no estar en l'expedient justificant de recepció que acredite una altra data de recepció per la part interessada que la qual figura en el «He rebut» de la mencionada resolució, procedeix acceptar allò que s'ha manifestat pel recurrent, considerant el recurs interposat dins de termini, en no existir prova fefaent de la seua extemporaneïtat.
  
Sisé. Quant a l'admissibilitat del recurs, mitjançant escrit de data 2 d'octubre de 2000, aquesta Direcció General d'Arquitectura i Habitatge, en virtut del que disposa l'article 110 de l'esmentada Llei 30/1992, de 26 de novembre, va requerir a l'interessat, a fi que esmenara el següent requisit essencial que incorria el recurs interposat, a saber: Acte que es recorre i la raó de la impugnació.
  
I se li va comunicar que disposava d'un termini de deu dies hàbils, de conformitat amb el que disposa l'article 71 de l'esmentada Llei, perquè esmenara la falta, dient-li que si no ho feia així, se'l tindria per desistit de la seua petició, i es dictaria resolució d'arxiu del que actua i es donaria trasllat del dit escrit al Servei Territorial d'Arquitectura i Habitatge, perquè el resolguera com a nova sol·licitud de visat i ajudes econòmiques per a l'adquisició d'habitatge ja construït.
  
Segons consta en el revers del justificant de recepció que hi ha en l'expedient, la dita notificació va ser rebuda pel senyor Jesús Esteve García en data 16 d'octubre de 2000.
  
Seté. En el cas que ens ocupa, examinada la documentació que hi ha en l'expedient es comprova, que consta acreditat en aquest, el transcurs amb escreix del termini concedit en la notificació abans esmentada, sense que per la part interessada s'esmenaren els inconvenients requerits, per la qual cosa procedeix decretar la inadmissibilitat de l'escrit de recurs amb arxiu del que actua.
  
Finalment, procedeix tornar l'expedient al Servei Territorial perquè es tramite com a nova sol·licitud de visat i ajudes econòmiques per a l'adquisició d'habitatge ja construït.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Declarar inadmissible el recurs d'alçada interposat pel senyor Jesús Esteve García contra la resolució del Servei Territorial d'Arquitectura i Habitatge de València de data 21 d'agost de 1996.
  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime convenient.